text: Hjælp med finde de gamle rønner
  10 februar 2014 kl. 15.00
  Sønderborg Kommune har fået tildelt 6.2 millioner kroner til fjerne gamle rønner og nu beder kommunen om borgernes hjælp til at finde de faldefærdige og nedrivningsegnede bygninger.
  Det sender et signal om forfald, modløshed og opløsning og det skræmmer temmelig sikkert mulige tilflyttere langt væk. 
  Men nu sker der noget. Som en del af regeringens vækstplan er der afsat 400 millioner kroner på landsplan til nedrivning og istandsættelse af forfaldne bygninger.
  - Vi har brug for borgernes øjne og lokalkendskab til at finde de nedrivningsegnede tomme huse i kommunen. Det er langtfra sikkert, at vi kender til alle de bygninger, der er modne til nedrivning. Jeg synes det er vigtigt, at vi får fat i de faldefærdige rønner, der irriterer folk allermest. Så må vi se på, om de opfylder kriterierne for nedrivning, siger Frode Sørensen, (S) formand for teknik- og miljøudvalget i Sønderborg Kommune.
   - Se mere om tilskud til nedrivning
  